Csíki tarka tarisznya
Csíki tarka tarisznya,
Van látom, a nyakába;
Talán megyen bucsúra,
Vagy pedig a vásárra?
     E borvizes pogácsa,
     Épen most sült a góczba;
     Egyék kejed belőle,
     Kakastejjel van sütve.

Csíki tarka tarisznya,
Van látom, a nyakába;
     E fenyővíz tegnap főtt,
     Mig leányom tarkát szőtt.
     Igyék kejed belőle,
     Bükkfa tűznél van főzve.

Csíki tarka tarisznya,
Van látom, a nyakába;
Van-e benne szalonna?
Hozzál leányom, Panna!
     Egyék kejed belőle,
     Még van több is füstölve.

Csíki tarka tarisznya,
Van látom, a nyakába;
Van-e benne sajt s túró?
Hozzál leányom, Kató!
     Egyék kejed belőle;
     Havason van készítve.

Csíki tarka tarisznya,
Van látom, a nyakába;
Jó gyümölcs van­-e benne?
Hozzál leányom, Örzse;
     Egyék kejed belőle,
     Még van több is a kertbe.

Csíki tarka tarisznya,
Van látom, a nyakába;
Hát mi újság van Csíkba?
Jár-e a vásárokra?
     Jertek leányim, ide!
     Mulassatok ízibe.

Jó legény, csak szemérmes,
Ti se legyetek kényes,
Tiszta szivű legénynek
Házamnál helyt engedek,
     Jertek leányim, ide,
     Mulassatok ízibe.
Népköltészet